NELJANDA KOSSEISU

M Ä Ä R U S

Haapsalu							28. veebruar 2003 nr 7

Haapsalu linna haldusterritooriumil avaliku korra,
heakorra-, koerte ja kasside pidamise, 
kaevamistööde eeskirja kinnitamine 

01.09.2002. a jõustunud karistusseadustiku rakendamise seaduse § 16 tunnistas kehtetuks haldusõiguserikkumiste seadustiku. Kehtivuse kaotanud haldusõiguserikkumiste seadustiku § 2 lg 2 andis volitusnormi linnavolikogule kehtestada avaliku korra, heakorra, koerte ja kasside pidamise ning kaevamistööde eeskirju linna haldusterritooriumil. Ühes haldusõiguserikkumiste seadustiku kehtetuks tunnistamisega muutusid kehtetuks ka selle alusel välja antud õigusaktid. Seega tuleb tunnistada kehtetuks Haapsalu linna korra eeskiri ning kaevamistööde eeskiri ja kinnitada uued avaliku korra, heakorra, koerte ja kasside pidamise ning kaevamistööde eeskirjad. 

Juhindudes karistusseadustikust, karistusseadustiku rakendamise seadusest, karistusseadustikuga seonduvate seaduste muutmise ja täiendamise seadusest, väärteomenetluse seadustikust, kohaliku omavalitsuse korralduse seaduse § 6 lg 3 p 1 ja 2, § 22 lg 1 p 36 märkega 1, märkega 2, märkega 3 ja p 37, § 23 ja Haapsalu põhimääruse paragrahvist 82 Haapsalu Linnavavolikogu m ä ä r a b:

1.	Kinnitada Haapsalu linna haldusterritooriumil järgmised eeskirjad:
1.1. Haapsalu linna avaliku korra eeskiri (lisa 1);
1.2. Haapsalu linna heakorraeeskiri (lisa 2);
1.3. Haapsalu linnas koerte ja kasside pidamise eeskiri (lisa 3);
1.4. Haapsalu linna kaevamistööde eeskiri (lisa 4). 

2. Tunnistada kehtetuks Haapsalu Linnavolikogu 30.05.1997 määrusega nr 9 “Haapsalu linna korra eeskirja kinnitamine” kinnitatud “Haapsalu linna korra eeskiri”.

3.	Tunnistada kehtetuks Haapsalu Linnavolikogu 29.01.1999 määrusega nr 34 “Haapsalu kaevamistööde eeskirja kinnitamine” kinnitatud “Haapsalu kaevamistööde eeskiri”. 

4.	Määrus avalikustada väljapanekuga volikogu kantseleis.

5.	Määrus jõustub kolmandal päeval peale avalikustamist. 

6.	Määrus saata Riigikantseleile avaldamiseks.

Andres Ammas
Volikogu esimees
Lisa 2
                                                                               Haapsalu Linnavolikogu
                                                                               28.02.2003 määrusele nr 7

HAAPSALU LINNA HEAKORRAEESKIRI

Haapsalu linnas on iga isiku kohustuseks hoida puhtust ja heakorda. Käesoleva heakorraeeskirjaga on kehtestatud korranõuded ja keelud heakorra ning puhtuse tagamiseks Haapsalu linna haldusterritooriumil.

Haapsalu Linnavalitsus:
-	tagab sõiduteedel talviste lumetõrjetööde tegemise, libedustõrje ja puisteliiva koristamise kevadel;
-	tagab avalikes kohtades vajalikul arvul prügikastide, -urnide ja 
-konteinerite paigaldamise ning regulaarse tühjendamise;
-	tagab tänavatel ja teedel eestikeelsete tänava (tee) siltide, samuti liiklusmärkide paigaldamise ja korrashoiu;
-	organiseerib operatiivselt selliste tegemata jäetud tööde teostamise, millised on vajalikud inimeste ohutuse tagamiseks, kusjuures kulud kannab isik, kes oli käesoleva eeskirja järgi nendeks töödeks kohustatud.
1.	Üldised heakorranõuded
1.1.	Puude ja põõsaste raie või kärpimine (v.a viljapuud, marjapõõsad ja hekid)  võib nii avalikes kohtades kui ka eramaal toimuda vastavuses linnas kehtivate sellekohaste eeskirjade ja vastava ala planeeringu kohaselt ning  linnavalitsuselt saadud vastava loa alusel.
1.2.	Trasside ja muude kommunikatsioonide valdajad peavad tagama liiklusohutuse ja kaasinimeste turvalisuse. Ohtlikud kohad peavad olema tähistatud.
1.3.	Tuletõrje veevõtuhüdrantide korrashoid on trassi omaniku kohustus.
1.4.	Küttepuid, ehitusmaterjale jms. võib omanik hoida kinnisasjal korralikult ladustatult. Kui kinnisasi seda ei võimalda, võib ehitusmaterjalide ja küttepuude vastuvõtmiseks kasutada väljaspool krunti asuvat territooriumi lühiajaliselt nii, et ei oleks takistatud liiklus ja ei segataks kaasinimesi. Sellel eesmärgil  linna valduses oleva maa-ala pidevaks kasutamiseks väljaspool kinnisasja piire tuleb taotleda linnavalitsuse luba. Kui nimetatud otstarbeks on vaja kasutada teise isiku kinnisasja, siis on vajalik kinnisasja omaniku nõusolek.
1.5.	Ehitusobjektid peavad olema varustatud korrektse piirdega, mis tagab möödujate ohutuse ja väldib kõrvaliste isikute sattumise objektile.
1.6.	Sõidukite pikemaajalisel parkimisel tuleb sõiduki kasutajal tagada, et pargitud sõidukid ei segaks avalikes kohtades lumekoristust ja muid heakorratöid. Sõidukeid võib pesta ainult selleks ettenähtud kohtades.
1.7.	Naftasaaduste, mürkkemikaalide ja muude ohtlike ainete veomarsruudid tuleb eelnevalt kooskõlastada  politseiprefektuuri ja päästeametiga ning linnavalitsusega.
1.8.	Avalikus kohas sportimine ja mängimine on lubatud, kui see ei sega kaasinimesi, ei kahjusta haljasalasid ega häiri liiklust.
1.9.	Kauplemisloa alusel tegutsevad isikud on kohustatud hoidma müügikoha ja müügikoha maa-ala puhtana ja paigaldama müügikoha juurde vajalikul arvul prügikaste ning korraldama prügikastide regulaarse tühjendamise.
1.10. Pesu võib kuivatada selleks kohandatud platsidel või rõdupiirdest allpool.
1.11. Tänavareklaami paigaldamine toimub Haapsalu Linnavalitsuse poolt kehtestatud korra kohaselt.
1.12. Riigi ja Haapsalu linna ametlike sümbolite (lipp, vapp) kasutamine peab vastama nende kasutamiseks kehtestatud korrale.

2.	Keelatud tegevused on:
2.1.	prügi ,olmejäätmete või reostavate ainete ning materjalide paigutamine selleks mitteettenähtud kohtadesse;
2.2.	veekogudesse reovee, olmejäätmete, prahi, naftasaaduste, mürgiste, sööbivate ja kergestisüttivate ainete laskmine;
2.3.	avalikes kohtades olevate pinkide, piirete, prügikastide, lillekastide ja –vaaside, kuulutustahvlite, valgustite ja inventari rikkumine ja hävitamine;
2.4.	mootorsõidukitega sõitmine ja nende parkimine laste mänguväljakutel, üldkasutatavatel haljasaladel, kõnniteedel, kalmistutel, avalikes randades, samuti töötava mootoriga sõidukite parkimine elamute lähedal;
2.5.	tee- ja tänavakatte, haljasalade lõhkumine või kahjustamine, roomikmasinate ja teiste teekatet lõhkuvate mehhanismidega asfaldil sõitmine;
2.6.	avalikes kohtades kasvavate puude, põõsaste, lillede murdmine või muul viisil vigastamine ja kahjustamine, samuti muru kahjustamine;
2.7.	ehitusloata ehitamine, k.a. olemasoleva hoone fassaadi muutmine (s.o. akende, uste vahetamine, välisviimistluse, värvilahenduse, katusekatte, varikatuste, rõdude, lodzade muutmine ja kinniehitamine), omavoliline kõnniteede, piirdeaedade rajamine, hoonete ja rajatiste lammutamine;
2.8.	teleantennide katustele püstitamine ilma hoone valdaja loata;
2.9.	akendest ja rõdult vaipade, mööbli ja voodiriiete kloppimine või harjamine ning tolmu ja olmejäätmete väljaviskamine;
2.10. õhu saastamine suitsu, tolmu ja toksiliste ainetega;
2.11. aedade väetamiseks  fekaalide kasutamine;
2.12. linna territooriumil kariloomade (veised, sead, lambad, kitsed) pidamine;
2.13. prügimäele toksiliste ja muude ohtlike jäätmete vedamine ja ladustamine;
2.14. hõõguvate materjalide ja vedelate jäätmete panek prügikonteineritesse;
2.15. kuulutuste ja teadete paigaldamine selleks mitteettenähtud kohtadesse.

3.	Kinnisasja omanikud ning valdajad, samuti ehitus- ja remonditöid teostavad ettevõtjad on kohustatud:
3.1.	tagama, et kinnisasjal asuvad hoonete ja vallasasjade seisund ei ohustaks kaasinimesi;
3.2.	aastaringselt puhastama ja korras hoidma oma kinnisasja territooriumi ja sellega kaasneva puhastusala, mis teede ja tänavate äärsetel kruntidel ulatub krundi laiuselt krundi piirist kuni sõiduteeni (k.a. tänavarentslid). Vaidlused puhastusalade piiride üle lahendab linnavalitsus;
3.3.	kärpima oma krundil kasvavate puude kõnnitee või sõidutee kohale madalamale kui 2 m ulatuvaid või liiklusmärke varjavaid oksi;
3.4.	niitma muru ja haljasala oma kinnisasjal ja puhastusalal;
3.5.	tagama kõnniteede läbitavuse kella 7.00 ja puhastuse kella 9.00, vajadusel ka päeva jooksul oma puhastusala kõnniteedel ja tegema libeduse vältimiseks puhastusala kõnniteel libedustõrjet; 
3.6.	regulaarselt puhastama krundi ja puhastusalal olevad sadeveekraavid ning truubid;
3.7.	kaevamistööde tegemiseks omama linnavalitsuse luba;
3.8.	eemaldama katuselt, räästast või muudest kohtadest varisemisohtlikud kivid, plaadid, samuti lume ja jää ning vajadusel tähistama ohtliku ala;
3.9.	rajama ja korras hoidma prügikonteinerite paigalduskohad ning nende juurdepääsuteed,
3.10.tühjendama õigeaegselt olmeotstarbelised kogumiskaevud;
3.11.rajama vettpidavad kompostikastid;
3.12.hoidma korras hoonete fassaadid ja sinna kuuluvad elemendid: välisseinakatted, uksed, aknad, rõdu, piirded,  vihmaveetorud, soklid, varikatused, 
korstnad, tuulekastid ja muud fassaadi elemendid,  piirdeaiad; lammutama lagunenud hooned ja ehitusloata ehitatud hooned;
3.13.varustama hooned linnavalitsuse kooskõlastusega ühtses stiilis kujundatud
        numbrisiltidega. Hoonetel, mis asuvad valgustamata või vähevalgustatud
        tänavatel, peab olema valgustatud numbrisilt;
3.14.tagama kahe- ja enamakorterilise hoone puhul trepikoja valgustuse ja
        korteri välisustel numbrisiltide olemasolu;
3.15.korterelamutes paigaldama trepikotta sissepääsu juurde korterinumbritega postkastid, üksikelamute puhul postiljonile juurdepääsetavasse kohta;
3.16. heiskama riigilipud Eesti Vabariigi Valitsuse poolt kehtestatud 
        lipupäevadel või Lääne maavanema korraldusel.

4.	Vastutus
Kohaliku omavalitsuse korralduse seaduse paragrahvi 66 märkega 2 alusel karistatakse  heakorraeeskirja rikkumise eest süüdiolevaid isikuid rahatrahviga kuni 100 trahviühikut. Sama teo eest, kui selle on toime pannud juriidiline isik karistatakse rahatrahviga kuni 20 000 krooni.